Veistu af þeim sex skipulagsbreytingum sem eru í gangi? - Fjarðarfréttir
Nokkur viðbúnaður á Austurgötunni er sprengikúla fannst
Skipulag við Reykjavíkurveg samþykkt með 3 atkvæðum gegn 2
Rýmri reglur um komur ferðamanna frá 15. júní
Ásdís Birta lauk framhaldsprófi í karínettuleik
Hrafna-Flóki, Jónas í hvalnum og Hvaleyrarlónsbrú
Ábyrgðarhluti að tryggja rekstur og þjónustu
Bæjarfulltrúar: 1 – Fatlað fólk: 0
Að selja eða ekki selja HS Veitur, þar er efinn
Með hag íbúa og bæjarfélagsins að leiðarljósi
Heim Fréttir Veistu af þeim sex skipulagsbreytingum sem eru í gangi?
Veistu af þeim sex skipulagsbreytingum sem eru í gangi?
Er kynningu á skipulagsbreytingum ábótavant?
Sex skipulagsbreytingar eru nú í umsagnarferli í Hafnarfirði þar sem bæjarbúum er gefinn kostur á að gera athugasemdir og koma með ábendingar.
Ef marka má kynningarfund um skipulagsbreytingar vegna Kaldárselsvegar og Ásvallabrautar er verulegur misbrestur á því að bæjarbúar séu vel upplýstir um þær breytingar sem fyrirhugaðar eru. Aðeins einn fundur hefur verið auglýstur með lítilli auglýsingu í Fjarðarfréttum og Hafnarfjarðarbær hefur ekki þegið boð um samstarf við Fjarðarfréttir um bætta kynningu á skipulagsbreytingum.
Á föstudag er síðasti möguleiki á að senda inn athugasemdir vegna skipulagsbreytingar á Hverfisgötu 4b og 6b.
10. apríl er síðasti möguleiki á að senda inn athugasemdir vegna breytingar á deiliskipulagi fyrir Kaldárselsveg.
11. apríl er síðasti möguleiki á að senda inn athugasemdir vegna breytingar á deiliskipulagi Suðurhafnar vegna Fornubúðar 5.
11. apríl er síðasti möguleiki á að senda inn athugasemdir vegna breytingar á deiliskipulagi Breiðhellu 18 og 20.
1. maí er síðasti möguleiki á að senda inn athugasemdir vegna breytingar á deiliskipulagi Selhrauns norður vegna Selhellu 1.
5. maí er síðasti möguleiki á að senda inn athugasemdir vegna breytingar á deiliskipulagi vegna Hamarsbrautar 5.
Fyrir utan þetta er í gangi kynning á tillögum hönnuða vegna Hraun vestur, sem er iðnaðarsvæðið sem markast af Reykjavíkurvegi, Flatahrauni og Fjarðarhrauni.
Einnig er í gangi kynning á verkefnalýsingu og breytingu á aðalskipulagi vegna staðsetningar Borgarlínu.
Skoðaðu þær breytingar sem eru í kynningu hér.
Ferli deiliskipulagsgerðar
Lýsing deiliskipulagsverkefnis:
Í upphafi vinnu að deiliskipulagi tekur skipulagsnefnd sveitarfélagsins saman lýsingu fyrir deiliskipulagsverkefnið þar sem gerð er grein fyrir tildrögum skipulagsvinnunnar og hvernig fyrirhugað er að standa að skipulagsgerðinni. Ef landeigandi eða framkvæmdaraðili stendur að deiliskipulagsvinnunni, vinnur hann lýsingu og leggur fyrir sveitarstjórn. Lýsing er samþykkt í sveitarstjórn.
Lýsingin er kynnt opinberlega og almenningur fær tækifæri til að koma ábendingum á framfæri við sveitarfélagið. Samtímis er leitað umsagnar Skipulagsstofnunar og annarra umsagnaraðila.
Tillaga að deiliskipulagi:
Deiliskipulagstillaga er unnin í samræmi við lýsingu skipulagsverkefnisins og með hliðsjón af þeim ábendingum sem borist hafa frá almenningi og umsagnaraðilum á fyrri stigum.
Við gerð deiliskipulags eru umhverfisáhrif metin og niðurstöður umhverfismatsins nýttar við endanlega mótun skipulagstillögunnar. Deiliskipulagstillaga skal unnin í samráði við íbúa og aðra hagsmunaaðila. Samráð í vinnsluferlinu fer eftir eðli og umfangi skipulagstillögunnar.
Þegar skipulagstillaga er fullgerð er hún samþykkt af sveitarstjórn til formlegrar auglýsingar og hefur almenningur þá tækifæri til að koma á framfæri skriflegum athugasemdum.
Fullunnið deiliskipulag:
Þegar frestur til athugasemda er liðinn tekur skipulagsnefnd afstöðu til athugasemda og leggur fram endanlega tillögu til samþykktar í sveitarstjórn. Deiliskipulagið ásamt fylgiskjölum er síðan sent Skipulagsstofnun til yfirferðar.
Deiliskipulag tekur gildi þegar það hefur verið samþykkt af sveitarstjórn og auglýst
í B–deild Stjórnartíðinda.
Sé deiliskipulag ekki auglýst til gildistöku í Stjórnartíðindum innan árs frá því að athugasemdafresti við deiliskipulagtillögu lauk, þarf að auglýsa deiliskipulagstillöguna á ný til kynningar og athugasemda.
Skipulagslög
Skipulagsreglugerð
Heimild: Skipulagsstofnun
Fyrri greinMunck Íslandi bauð lægst í byggingu hjúkrunarheimilis
Næsta greinKanna möguleika á bátalyftu
Hafnarfjarðarbær tekur eins milljarðs kr. lán til 14 ára til að fjármagna Skarðshlíðarskóla
Meirihluti skipulags- og byggingarráðs skorar á stjórnvöld að tryggja raforkuöryggi með hagsmuni íbúa og fyrirtækja að leiðarljósi
66% af tekjuafgangi Hafnarfjarðar kemur frá veitum og höfninni
Fylgdarlaus börn og ungmenni virkjuð til náms og tómstunda
Bæjarstjórn vissi af skorti á valdheimildum
Eldri borgarar fá spjaldtölvur að láni frá Hafnarfjarðarbæ
Gjalddögum fasteignaskatta og -gjalda fjölgað til að létta greiðslubyrði
Hafnarfjarðarbær tekur eins milljarðs króna lán til framkvæmda við Skarðshlíðarskóla
Sumarnámskeið Tennisdeildar BH
Framlag Hafnarfjarðarbæjar til Markaðsstofu Hafnarfjarðar lækkar um 24%
Hafnarfjarðarbær sýkn af kröfum Sólvalla vegna hjúkrunarheimilis